b'\n_START_ARTICLE_\nMaria (eesnimi)\n_START_PARAGRAPH_\nMaria on naisenimi, mille aluseks on ladinakeelne Maria, mis omakorda tuleneb vanakreekakeelsest nimest \xce\x9c\xce\xb1\xcf\x81\xce\xaf\xce\xb1 (Mar\xc3\xada), \xce\x9c\xce\xb1\xcf\x81\xce\xb9\xce\xac\xce\xbc (Mari\xc3\xa1m), mis p\xc3\xa4rineb arameakeelsest nimest \xd7\x9e\xd7\xa8\xd7\x99\xd7\x9d\xe2\x80\x8e (Mary\xc4\x81m), mis vastab heebreakeelsele nimele \xd7\x9e\xd7\xa8\xd7\x99\xd7\x9d\xe2\x80\x8e (Miry\xc4\x81m; otselaenuna eesti keeles Mirjam)._NEWLINE_Nime eestip\xc3\xa4rased kujud on Maarja, Mari._NEWLINE_Maria ajalooline populaarsus tuleneb suuresti neitsi Maarja kultusest kristluses.\n_START_SECTION_\nT\xc3\xa4hendused\n_START_PARAGRAPH_\nSee nimi sai populaarseks kristlaste seas Jeesuse ema Maarja t\xc3\xb5ttu.  _NEWLINE_Maria on vooruslikkuse, v\xc3\xa4gistamise ohvrite, noorte, teismeliste t\xc3\xbcdrukute, vaesuse, puhtuse ja andestuse p\xc3\xbchak._NEWLINE_Ajalooliselt on nimi kasutusel olnud ka meeste keskmise nimena. See oli nii paljudes Kesk-Euroopa riikides. 20.\xe2\x80\x9321. sajandil oli nimi Maria meeste nimede keskmiseks nimeks hispaaniakeelsetes riikides. V\xc3\xa4ga levinud olid Jos\xc3\xa9 Mar\xc3\xada, Juan Mar\xc3\xada ja Julio Mar\xc3\xada kombinatsioonid._NEWLINE_Soomes on Maria nimelisi 359 201 inimest, kellest 269 on mehed. Soomes oli Maria nimi v\xc3\xa4ga populaarne aastatel 1900\xe2\x80\x931929 ja 1980\xe2\x80\x932004.\n_START_SECTION_\nNimep\xc3\xa4ev\n_START_PARAGRAPH_\nNimep\xc3\xa4ev on 25. m\xc3\xa4rts \xe2\x80\x93 paastumaarjap\xc3\xa4ev, mis on ka maarjap\xc3\xa4ev.\n_START_SECTION_\nEesnime Maria statistika\n_START_PARAGRAPH_\n2018. aasta 1. jaanuari seisuga on eesnimi Maria 7677 naisel. Maria on populaarsuselt 9. naisenimi._NEWLINE_Vanim Maria on vanuser\xc3\xbchmas 85+, noorim vanuser\xc3\xbchmas 0\xe2\x80\x934._NEWLINE_Maria on keskmiselt 46 aasta vanune (mediaanvanus on 37)._NEWLINE_K\xc3\xb5ige populaarsem on eesnimi Maria \xc3\xbcle 85-aastaste vanuser\xc3\xbchmas, kus neid on 10 000 elaniku kohta 227,65._NEWLINE_K\xc3\xb5ige rohkem on eesnimega Maria s\xc3\xbcndinuid augustis, kokku 725._NEWLINE_K\xc3\xb5ige populaarsem on eesnimi Maria Ida-Viru maakonnas, kus neid on maakonna 10 000 elaniku kohta 105,87.'